Webster 911.
May pumunta rito at nagsabing dinakip daw siya.
Tumalon daw siya palabas ng sasakyan.
Okay.
At duguan siya.
Nasa parking lot siya?
Nasa parking lot siya.
Medic One sa Webster.
Kailangan kayo sa Waffle House.
Noong Mayo 1997, may kabataang babae na dinakip.
Nasa pickup siya ng nandakip sa kanya.
Bumibiyahe sila sa Interstate 45 papuntang Houston.
Nabuksan niya ang pinto sa freeway at tumalon siya palabas.
Marami siyang natamong galos.
Duguan siya.
Nakilala siya bilang si Sandra Sapaugh.
Naisip ko lang noon na papatayin niya ako.
BOSES NI SANDRA SAPAUGH
Tatalon na lang ako kahit ikamatay ko kaysa matuloy ang balak niya.
Kaya tumalon ako.
Malubha ang natamo niyang pinsala pero nabuhay siya.
Nagsumbong siya sa pulisya.
Hindi niya matandaan ang plaka
pero inilarawan niya ang loob ng truck.
WHITE, NASA 40 ANYOS
Inilarawan din niya ang nandakip sa kanya.
Umuurong na hairline,
malalaking eyebag,
at itim na cowboy hat.
'Yan siya.
ISANG DOCUMENTARY SERIES MULA SA NETFLIX
Nakatulong sa kaso ng babae na nakatakas sa truck
na makikilala niya ang salarin.
May saksing makakapagsabi ng "Siya ang nandakip sa 'kin."
Pambihirang progreso 'yon.
Nagmamaneho raw ng pickup ang lalaki.
White siya na nasa mid-thirties at may katamtamang pangangatawan.
Paano natin siya mahuhuli?
Madali kang makakalabas sa Interstate 45.
Sa gabi,
magbukas ka lang ng pinto at itapon mo ang bangkay.
Buburahin ng tubig ang pisikal na ebidensya.
Ligtas ka na.
Si Laura Smither at ang iba pang biktima,
ginawa ang mga krimen sa kanila sa kahabaang iyon ng I-45.
Noong nawawala si Laura, nagsimula ang kapulisan sa I-45…
INA NI LAURA SMITHER
…na magbahagian ng detalye.
Nagsimula silang magtulungan.
Nagtipon ang isang county ng listahan ng mga sex criminal na nakatira sa lugar
at 2,100 lalaki ang lumabas na bilang.
Bago matapos ang Setyembre, may pulis akong kakilala,
si Sue Dietrich, na kumausap sa hepe ng pulisya sa Friendswood.
Nagkuwento ang hepe
tungkol sa isang suspect sa kaso ni Laura Smither.
Naisip ko na…
DATING HEPE NG PULISYA, TIKI ISLAND
…napakalapit noon sa impormasyong ibinigay ni Sandra.
Tugma sa paglalarawan ang lalaking 'yon.
OKTUBRE 16, 1997
Pang-apat, tumapat ka sa pulang bilog.
Kasama siya sa personal na police lineup.
Napatitig si Sandra sa kanya sa sandaling pumasok siya.
Ulitin mo ang sasabihin ko nang malakas at malinaw.
"Huwag kang sisigaw."
Huwag kang sisigaw.
"Sumakay ka sa truck."
Sumakay ka sa truck.
"Papatayin kita, puta ka."
Papatayin kita, puta ka.
Sabi niya, 'yung pang-apat, siya 'yon.
Si William Reece.
Nakakuha sila ng search warrant para sa bahay
at truck niya.
Nakita nila ang itim na cowboy hat na binanggit ni Sandra.
Naaresto nila si Reece para sa pagdakip kay Sandra.
Nagtatrabaho si William Reece sa konstruksyon
noong nawala si Laura Smither at ang iba pang kabataang babae.
Sex offender siya mula sa Oklahoma na kakalaya lang
pagkatapos mabilanggo dahil sa dalawang magkaibang sexual assault.
Pumunta si William Reece sa Houston para magtrabaho.
Noong 1997, may bagong subdivision
na sobrang lapit sa lugar nina Laura Smither.
Nagtatrabaho si William Reece sa konstruksyon sa subdivision na 'yon.
Lumabas na pagsapit ng alas-nuwebe,
noong nagsimulang mag-jogging si Laura,
pinauwi si William Reece ng katiwala noong araw na 'yon dahil uulan.
'Di alam kung ano ang sinabi niya,
kung gumamit siya ng armas,
o kung nilinlang niya si Laura para mapasakay siya sa truck.
Pero hindi na nakita si Laura pagkatapos noon.
NAWAWALANG BATA
Noong nawala si Laura,
kinakausap na sa simula pa lang si William Lewis Reece
at binabantayan.
Tumindi ang paghihinala noong dinakip si Sandra.
Napaisip ako noong panahong 'yon
dahil nangyari pareho sa kahabaang 'yon ng kalsada.
Sangkot ba siya?
LABI NI LAURA SMITHER
Noong iniimbestigahan namin si William Reece noong 1997,
kailangang isiping suspect din siya sa mga kaso sa Calder Road.
MGA LABI NINA HEIDE FYE, JANE DOE, LAURA MILLER, JANET DOE
Lubhang pambihirang
magkaroon ng dalawang serial killer sa magkalapit na lugar
nang ilang taon lang ang pagitan.
Pero noong natagpuan sina Heide Fye, Laura Miller, at Jane Doe,
nakakulong si William Reece sa Oklahoma kaya 'di niya magagawa ang mga 'yon.
Ang inaresto para sa kidnapping sa Webster
at tinukoy na pangunahing suspect
sa pagpaslang kay Laura Smither ng Friendswood.
Bukod sa pagpaslang kay Smither, iniimbestigahan din kung sangkot si Reece
sa pagkawala ng isa pang teenager na si Jessica Cain ng Tiki Island.
Noong simula,
magaling umasta si Reece na mabait siya.
Pinanood ko ang tape. Magaling talaga siya.
Masama ang dating dahil pinapalabas nila na parang serial killer ako.
'Di ko siya pinatay. Ni 'di ko siya nakita o kilala.
'Di ko nakasama ang babaeng 'yon.
Natagpuang patay si Laura Smither.
Wala gaanong ebidensya at
ni hindi natagpuan si Jessica Cain.
Piniling magkaso ng district attorney para kay Sandra at 'di para kay Laura.
Iniisip niya na walang sapat na ebidensya para sa kasong capital murder.
Talagang nadismaya ako noon
dahil naisip ko na ang daming puwedeng ikaso.
Hindi kinasuhan si William Reece sa kaso ni Laura Smither
pero dumadalo ang mga magulang ni Laura sa paglilitis para sa kidnapping.
Napatunayang nagkasala si Reece sa pagdakip kay Sandra Sapaugh
at hinatulan siya ng 60 taon.
Ininterbyu ko si Reece noong sinisimulan ko pa lang ang libro.
-Pinatay mo ba si Laura Smither? -Hindi.
BOSES NI WILLIAM REECE
'Di mo nakita si Laura noong araw na 'yon?
'Di mo siya nakita noong nasa truck ka at nagja-jogging siya?
Hindi.
Si Jessica Cain ba?
Sino 'yon?
'Yung babaeng nawala sa I-45?
-Sa tingin mo, ba't ka pinaghihinalaan? -Wala akong pakialam.
Kumpleto ang kailangan ko para mapatunayang inosente ako.
Walang nag-uugnay sa 'kin sa anumang krimen.
Itinanggi niya lang ang lahat.
Ano sa tingin mo ang nangyari dito?
Wala talaga akong pakialam.
Paglabas ko, alam akong siya ang pumatay sa dalawa.
Pero walang laman ang tape recorder ko na magpapatunay roon.
Simula 1983, napakarami nang nawawala sa Galveston County
nang walang paliwanag.
Kabataang babae silang lahat at marami ang teenager pa lang.
Nawala o natagpuang patay ang lahat.
NAGLAHO
Iniisip ng pulisya na posibleng nagpapagala-gala pa rin ang mga salarin.
Paano nagkasama-sama rito ang mga hayop na 'yon?
AMA NI LAURA MILLER
'Di ko alam. 'Di ko maintindihan.
'Di ko maintindihan.
Sa paglipas ng panahon at walang lumabas na ebidensya,
wala nang progreso sa mga kaso ng pagpaslang sa Calder Road.
Noong dekada 1990, hindi tinigilan ng mga detective si Abel.
Pero walang ebidensya na may ginawa si Abel.
Naisip din ni Tim na hindi si Robert ang maysala.
Si Tim Miller,
ang may pinakamasidhing galit kay Abel sa bahaging 'yon ng Texas,
ang taong gustong pumatay kay Abel,
napagtanto niyang sobra-sobra ang ginawa niya.
Tumawag siya kay Abel para sabihing "Patawarin mo ako."
Nagkaroon ako ng pagkakataon na yakapin siya at sabihing
"Robert, patawarin mo ako."
Nag-iyakan kami.
Pero hindi 'yon sapat. Huli na ang lahat.
Alam ni Abel na ituturing siyang serial killer
buong buhay niya.
Sa League City, suspect siya hanggang mamatay siya.
Dinala niya ang golf cart niya sa riles
noong may paparating na tren.
Malamang na 'di na natin malaman kung pagpapatiwakal o aksidente 'yon.
Nasira ang buhay niya hanggang hindi na niya kinaya ang ginawa sa kanya.
Wala siyang magawa.
Nasayang ang oras at isa na namang buhay.
MGA OBITWARYO ABEL
Maraming naging biktima.
INIIMBESTIGAHAN PA RIN NG PULISYA ANG 4 NA PAGPASLANG SA 'KILLING FIELD'
-Ano'ng pangalan mo? -Clyde Hedrick.
Ano 'yang dekorasyon mo, Clyde?
Para 'to sa mga bata.
Naglagay lang ako ng mga lapida
para magmukhang libingan.
Clyde Hedrick.
Pinaghinalaan ko siya
simula noong sinabihan nila ako tungkol sa kaso ni Ellen Beason.
Pero biglang pinagdudahan si Robert Abel.
Sayang sa oras.
Binalikan ko ang taong pinaghihinalaan ko noong simula pa lang.
Pagkatapos ng kaso niya dahil sa pagtapon sa bangkay ni Ellen Beason,
paulit-ulit siyang nasangkot sa krimen.
Nakulong na si Clyde Hedrick sa Florida.
Medyo makapal ang file ni Clyde Hedrick sa tanggapan ng DA ng Galveston County.
Inakusahan siya ng mga dating asawa at karelasyon niya
ng pambubugbog sa kanila, paggamit ng cocaine, panununog.
Kabisado ni Clyde Hedrick ang lugar na 'to.
Nagtrabaho si Clyde sa isang contractor na narito mismo noon sa Calder.
Nalaman namin na isa 'to sa mga tambakan ni Clyde ng materyales.
Sa tabi mismo ng katawan ni Laura, may mga lumang tisa at nabubulok na kahoy
na mukhang nanggaling sa bahay ng iba.
'Yon ang linya ng trabaho niya.
Kinontak ako ni Tim Miller,
pati ang isang detective sa sheriff's department,
para makipagkita sa amin.
Pinuntahan namin si Tim na humingi sa amin ng tulong.
May hinala si Tim Miller na may kinalaman si Clyde Hedrick
sa pagpaslang sa anak niya.
Sa tingin ko, para sa mga pulis na nakakaalam sa kaso ni Ellen Beason,
talagang kaduda-duda ang mga pahayag ni Clyde Hedrick.
Lagi siyang tinututukan at matagal nang iniisip
na may mas malalim siyang kinalaman kaysa sa napatunayang pagkakasala niya.
Bumuo kami ng ilang imbestigador ng task force na matatawag kapag kailangan.
Naisip namin na kung bubuksan muli ang kaso ni Ellen Beason…
30 TAONG GULANG NATAGPUAN ANG LABI NOONG HULYO 29, 1984
…baka makakuha ng dagdag na impormasyon at tip kaugnay ng iba pang kaso.
Kung gusto naming may managot sa pagpaslang sa kanya,
kailangan namin ng ebidensya.
Noong Marso 2012, hinukay namin ang bangkay ni Ellen Beason
at mabigat ang desisyong 'yon.
Masakit isiping gawin 'yon sa mahal ko sa buhay.
TANGGAPAN NG SHERIFF NG GALVESTON COUNTY
Doon ka umupo, Clyde.
Ngayon lang ako nakakita ng ganyang Dr. Pepper.
Madaling inumin 'to kahit kalahati na lang ang panga ko dahil sa kanser.
Ako si Ted Tommy Hanson ng Tanggapan ng Sheriff ng Galveston,
siya si Agent Rennison ng FBI, at ikaw si Clyde Edwin Hedrick, 'di ba?
-Oo. -Sige.
Magsimula tayo kay Ellen Beason.
Sino 'yon?
Noong papunta tayo rito,
tinanong kita kung kailan ka huling nagbiyahe ng bangkay.
Sabi mo, 'di mo 'yon ginawa.
-Ah, at siya 'yon? -Siya 'yon.
Noong nangyari ito noong 1985,
'di gaya ngayon ang equipment ng tanggapan ng medical examiner.
Okay.
Hinukay namin ang bangkay ni Ellen.
Kinuha namin ang bangkay niya at may malalang basag ang bungo niya.
At hindi 'yon basta lamat.
Ang pinag-uusapan dito, malalang basag sa bungo na talagang nakakamatay.
'Di posible 'yon.
Posible 'yon.
Ipinasuri namin ang bangkay sa isang forensic anthropologist.
Ayon sa mga propesyonal,
magagawa lang 'yon kapag may intensyong pumatay.
'Di ko inaalam kung may basag siya sa bungo.
Inaalam ko kung paano siya nabasagan ng bungo.
Posible lang siguro 'yong mangyari
noong sumuong siya sa tubig tapos 'di na siya lumalangoy,
pero walang naroon…
Ilang taon na akong pumupunta sa sapang 'yon.
Imposibleng nabagok siya noong sumuong siya.
Imposibleng nabasagan siya ng bungo.
Ayokong hindi napapanagot ang mga mamamatay-tao.
Hindi 'yon makatarungan.
Matitimbang ang pagkatao mo sa pag-ako mo sa responsibilidad
kapag nakagawa ka ng pagkakamali, at lagpak na lagpak ka ngayon, Clyde.
Susumpa ako sa kahit ilang bibliya
na alam kong wala akong nasaktan na nauwi sa kamatayan.
Malinaw 'to. Nangyari 'yon.
Mahiwaga 'yon para sa 'kin.
Sa tingin ko, wala na siyang pakialam dito at akala niya ay ligtas na siya.
Napakatindi ng puwersang kinakailangan para magawa ang basag sa bungo na 'yon.
Hindi aksidente ang puwersang 'yon at ginawa 'yon para kumitil ng buhay.
Dahil doon at sa iba pang bagay, nagkaroon kami ng sapat na ebidensya
para kasuhan si Clyde sa pagpaslang kay Ellen Beason.
Siya ba 'yan?
Oo, siya 'yan.
Siya ang lahat ng 'yan.
Nakakasukang tingnan ang mga ito. Nakakasuka talaga.
Naging karagdagang ebidensya namin ang mga sinabi ni Hedrick
sa ibang preso sa kulungan noong naghihintay siya ng paglilitis.
Karaniwan silang tinatawag na jailhouse snitch o informant sa kulungan.
Nagkuwento si Hedrick tungkol sa kaso ni Ellen Beason
at umamin siya sa iba pang pagpaslang.
Kasama sa mga binanggit niya ang pangalan ni Laura Miller.
Kasama sa kaso ng prosekusyon para kay Beason ang dokumentong
"Abiso sa Layuning Gumamit ng Ebidensya ng Ibang Krimen, Pagkakasala, o Ginawa".
Sa dokumentong ito, isinulat ng mga prosecutor na
"Nakipag-sex kay Laura Miller ang nasasakdal
at pinatay niya ang biktima."
Isinaad ng mga prosecutor
na sangkot din si Clyde Hedrick sa mga pagpaslang sa Killing Fields
noong dekada 1980 na hindi pa nalulutas.
Hindi ako lumapit kay Tim Miller, ang ama,
noong inihain ko ang dokumento
na nagsasabing kilala ko ang pumatay at maaaring nanggahasa sa anak niya.
Pinagsisisihan ko 'yon.
Nagkakilala kami ni Tim Miller dahil doon at hindi magandang simula 'yon.
Paano mo 'yon nalaman?
Nabasa ko 'yon sa mga ulat sa korte.
Nanunuya at nagyayabang.
Umamin siya noong nasa kulungan siya.
Nakipag-sex siya kay Laura bago niya patayin ang bata.
Pinatay niya si Heide.
Tumawag sa 'kin si Tim Miller.
Ipinaliwanag ko sa kanya kung saan galing ang impormasyong 'yon
at kung bakit hindi 'yon progreso para sa kaso.
Ayon sa batas sa Texas,
hindi mapapatunayan ang pagkakasala ng isang tao
batay sa sinabi ng informant sa kulungan.
Kailangang mapatunayan ang pagkakasangkot ng nasasakdal.
Kinausap ko ang isa sa mga lalaking
kasama sa kulungan ni Clyde noong sinabi sa kanila ni Clyde
na nakipag-sex siya kay Laura bago niya pinatay ang anak ko.
Masakit ang usapang 'yon.
Gusto ko lang makuha
ang kapirasong ebidensya na 'yon
pero kapag may nahanap ako at ipinasa ko 'yon sa pulisya,
malamang na mawala lang 'yon.
Alam kong gusto ni Tim na maparusahan ang pumatay sa anak niya.
Gusto kong mangyari 'yon. Gusto ng lahat 'yon.
Tinanong namin si Hedrick
kung may gusto siyang sabihin tungkol kay Laura.
"Inaakusahan nila ako sa mga pagpatay sa Killing Fields."
"'Di ko siya pinatay. 'Di ko nga siya kilala."
Para makamit ang hustisya sa krimen,
mabagal at malupit ang sistema para sa mga biktima
at para sa pamilya ng mga biktima.
Pero lumalaban si Tim araw-araw.
Kinasuhan ko si Clyde ng pagsasanhi ng kamatayan.
At lalaban ako hanggang sa huling hininga ko.
MARSO 25, 2014
Tahimik si Clyde Hedrick habang sinasabi ng prosecutor sa hurado
na siya ang pumatay at nagtangkang magtago sa bangkay ni Ellen Rae Beason.
Ang 29 na taong gulang na babae
na itinapon sa ilalim ng isang sofa…
at kinalimutan.
Dumalo sa paglilitis ang ilang kapamilya ni Heide.
Naroon si Tim Miller.
Napakabilis ng tibok ng puso ko at talagang balisa ako.
Mahirap 'yon pero mas mahirap kung 'di ko 'to masasaksihan.
Isinalang ko mismo ang medical examiner.
Mula sa lahat ng litrato namin
ng pinakaunang pagsusuri niya kay Ellen Beason,
dalawa lang ang litrato ng bungo,
at walang nagpapakita sa bahaging may basag.
Sinabi ko sa hurado
na sa pagtatangka ng medical examiner na protektahan ang reputasyon niya,
nagtago o nanira siya ng ebidensya.
Nilitis namin si Clyde Hedrick para sa murder.
Nagpasya ang hurado na nagkasala siya ng manslaughter.
May bahaging pagsesentensya matapos mapatunayang nagkasala si Clyde.
May dati siyang kapamilya na tumestigo.
Humarap ako bilang testigo…
SURVIVOR NG PANG-AABUSO
…sa bahaging pagsesentensya.
Gusto ng District Attorney na si Kevin Petroff na marinig ng hurado
ang sasabihin ko.
Para talagang malaman nila kung anong klaseng tao si Clyde Hedrick.
Sinabi ko kung ano ang nangyari at na unti-unting lumala ang mga 'yon.
May mga pagkakataon na makakatulog ako habang nanonood ng TV sa sala.
At mararamdaman kong may…
MAY HUMAHAWAK SA DIBDIB KO
…humihipo sa 'kin.
NAKATAYO SIYA SA HARAP KO PAGKAGISING KO
Ang hirap magising.
Pagod na pagod ang pakiramdam ko.
T. ANO'NG IBINIGAY NIYA SA 'YO? S. KOOL-AID
Titimplahan niya ako ng Kool-Aid o iba pa.
Hindi ako mahilig sa Kool-Aid.
Pero kapag may ginawa siya para sa 'yo, kailangan mo 'yong tanggapin.
Nagising ako isang umaga at dumiretso ako sa banyo.
May mga bahagi ng katawan ko na masakit kahit hindi dapat.
Mararamdaman mong
bumabalik ang lahat sa kanya habang inilalarawan niya 'yon sa hurado.
Napakabigat noon. Mahirap 'yong pakinggan.
Para sa kaso ni Ellen Beason,
mabilis na nagpasya ang hurado at naghatol ng hanggang 20 taong pagkakabilanggo.
May nakinig na rin sa wakas.
Marami akong nalaman sa paglilitis para kay Ellen Beason.
Maling-mali ang desisyon sa autopsy
at lumabas ang mga pagkabigong naranasan din namin…
PAMANGKIN NI HEIDE FYE
…sa kaso ng Tita Heide ko.
Hindi itinabi ng medical examiner ang damit ng tita ko.
Hindi siya nagtabi ng mga kuko.
Hindi siya nagtabi ng mga bagay na maaaring
makuhaan ng pisikal na ebidensya
na kadalasang hinahanap ng mga hurado sa pagbababa ng hatol sa mga kaso.
Maraming ebidensya ang nawala sa karamihan ng mga kasong ito.
Wala na ang kamisetang natagpuan malapit sa katawan ni Laura.
Posibleng may DNA 'yon.
Pero 'di natin malalaman kung 'di mahahanap ang kamiseta.
Walang sapat na madudulugan para sa mga 'di malutas-lutas na kaso sa US.
Napakaraming kasong nakakalimutan
at hindi nalulutas.
Kaya nagpapagala-gala pa rin ang mga serial killer.
Matagal na ang mga kasong ito.
Maaaring nakalimot na ang mundo pero hindi nakalimot ang mga pamilya.
Nakumpirma nito na kailangan naming maging mas masusi pa.
Nararapat lang na malinawan at makakamit ng hustisya ang mga pamilya.
Gagawin ko ang makakaya ko para matulungan sila.
Noong una kong nahawakan ang kaso sa Calder Road,
nahirapan ako dahil may mga file na hindi ko makuha
sa League City Police Department.
Gusto kong mabasa lahat hangga't maaari
at baka sakaling may matuklasan ako na hindi napansin ng iba.
Sa matatandang kaso, nakakatulong na umuunlad ang teknolohiya kalaunan.
Noong katapusan ng 2017, nagpasya kaming subukang gumamit ng forensic genealogy
para makilala ang dalawang babae
at nahirapan kaming kumbinsihin ang League City na magandang paraan 'yon.
Puwede nitong masagot ang tanong na mula pa noong dekada 1980.
Sino ang mga babaeng ito?
Hindi kilala sina Jane at Janet Doe sa kabuuan ng imbestigasyon.
Ayaw pumayag ng League City noong una.
Pero noong Enero 2019,
sa kaarawan ko,
nakakuha kami ng DNA profile
at inilagay namin 'yon sa mga database.
Natukoy namin kung sino ang dalawang babae.
Una si Janet Doe.
Donna Gonsoulin Prudhomme.
34 NA TAONG GULANG
NAKILALA ANG LABI NOONG ABRIL 15, 2019
Nakilala na siya makalipas ang mahigit 30 taon.
Kinabukasan,
nakilala si Jane Doe bilang si Audrey Lee Cook.
30 TAONG GULANG NAKILALA ANG LABI NOONG ABRIL 16, 2019
Inakala namin na wala silang pirming tirahan at trabaho
pero kabaligtaran pala.
Pumunta rito si Donna Gonsoulin Prudhomme
gaya ng maraming iba pang tao na pinag-usapan natin.
Dahil biglaan ang pag-unlad sa Houston, maraming trabaho.
Audrey Lee Cook.
Mekaniko siya.
Matagal na siyang hinahanap ng pamilya niya.
Pagkatapos makilala sina Donna Prudhomme at Audrey,
sabi ko, "Puwedeng may makasuhan at mahatulan sa sinapit nila."
Umaasa kaming may nakakakilala sa sinuman sa mga babae
na makakapagbigay ng impormasyon, kahit ano, kahit parang 'di 'yon mahalaga.
Gusto naming malaman lahat.
Ang mga pamilyang nakakaranas nito…
Kailan kami susuko? Hindi kami sumusuko.
Hi, Lee. Si Tim 'to.
Hi, Tim, kumusta na?
Ayos lang naman ako.
Maglalagay kami ng apat na babae sa mga digital billboard.
Umaasa kaming makakuha ng higit pang impormasyon,
may tumawag, magkaroon ng lead, at iba pa.
Kailangan mong ipadala sa 'kin ang gusto mong ilagay.
Saka natin 'yan ipapaskil sa digital.
Sige.
Sir?
Ite-text ko sa 'yo ang plaka na 'to.
Salamat.
Marami akong plano at gustong gawin sa buhay.
Alam kong iba ang plano ng Diyos para kay Tim Miller.
'Di ko sasabihing gusto ko ang mga 'yon. Kahit ngayon.
Tumatanda na siya.
Kaming dalawa.
Nakikita ko siya sa mga paghahanap. Alam kong nahihirapan siya.
Pumupunta pa rin siya sa lokasyon at naghuhukay kasama ng iba.
Napakatatag ni Tim.
Hindi siya susuko at ayaw niyang natatalo.
Mabuti siya.
Isa si Tim Miller sa pinakalumalaban para sa mga biktima.
Patuloy siyang nananawagan na may mapanagot dapat.
Gagamit ba tayo ng mga ATV? Ang laki ng lugar na 'yon.
Ano'ng iskedyul mo?
Patuloy niyang iginigiit na dapat alamin kung sino ang may gawa nito.
Magkukuwento si Clyde
tungkol sa mga naging karelasyon niya at mga ginagawa nila dati.
Mayayamot doon ang nanay ko
at magtatalo sila.
Nakilala ko si Tim noong paglilitis.
Kakatapos ko lang tumestigo
at gusto niya akong kausapin tungkol sa anak niya
na si Laura Miller
na kilala ni Clyde.
Magkahilera ang mga bahay nila.
Ito ang property ni Abel.
'Yon ang hilera ng bakod.
Pero pagkatapos niyang magkuwento tungkol sa anak niya,
ang edad,
ang lahat ng koneksyon, ang lahat ng pagkakatulad,
naging malinaw ang lahat.
Naging malinaw ang lahat.
Puwede mo bang i-print 'yan at markahan ang bakod?
Sige.
Tara na sa Killing Fields.
Tinanong ni Tim kung ayos lang ba sa 'kin na pumunta sa Calder Road.
Para malaman kung nakapunta na ako roon.
Siguro oo, siguro hindi.
Banda rito, may gate noon.
Kailangan kong maalala
kung dito ako dinala dati ni Clyde.
Ilang taon ka noon?
-Teenager. -Dose, trese?
Pagkapasok namin sa property…
walang pamilyar sa 'kin.
Hanggang umabot ako sa hilera ng mga puno at may malaking bakal na tubo
na nakausli sa lupa.
May daanan at may maliit na sapa.
Ang bakal na tubo na 'yon.
Marami akong naalala.
Bumalik ang lahat.
Hindi ko alam noon na Calder Road 'yon,
pero naroon ako.
NANINIWALA SI MARLA NA NASA CALDER RD SIYA SA MGA UNANG TAON NG DEKADA 1990
Kailangan noong magtabas ni Clyde
sa property ng kaibigan niya.
'Yon ang lugar.
Calder Road 'yon.
Nakita ko siya noon. May ginagawa siya sa lupa.
Naghuhukay siya.
'Di ko alam kung ano'ng ginagawa ni Clyde doon
pero 'di ako makapaniwalang naroon ako noon.
Naiintindihan ko na.
Matapos ang mga nakita ko…
at narinig ko at pinagdaanan ko,
nakahinga ako nang maluwag dahil nakakulong na siya sa wakas.
Umasa ako na mamamatay siya sa bilangguan.
OKTUBRE 5, 2021
Malaya na ngayong gabi ang 67 anyos na si Clyde Hedrick.
Sinabi ng Department of Criminal Justice ng Texas na pinalaya siya kahapon
nang may mandatoryong pagbabantay.
Hindi ako makapaniwala.
Para akong sinikmuraan.
Nakalaya siya dahil sa parole.
Malaya siya ngayon dahil sa parole.
Gaano siya katagal nakulong?
Walong taon.
Nakalaya nang maaga si Clyde
dahil sa isang teknikalidad, isang batas sa Texas.
Hindi ko alam.
May isa mahigit na pagkakataon noong nakakulong si Clyde Hedrick
na posible siyang bigyan ng parole.
Nalabanan namin 'yon.
Pero iba ito.
Ang mga batas na ipinapatupad,
ipinapatupad na ang mga ito noong nangyari ang krimen.
Mandatoryong pagpapalaya 'to.
Walang pagdinig at 'di 'to malalabanan.
Ayon sa batas, nakatakda siyang makalaya sa petsang 'yon.
Wala gaanong magagawa tungkol doon.
Kung nakinig lang sila sa 'kin noong una pa lang,
nahanap sana si Laura.
Baka may ebidensya pa.
Matutukoy nila kahit man lang ang sanhi ng kamatayan.
Talagang nasusuklam akong tingnan 'to.
Hindi ko na dapat ginagawa 'to makalipas ang 30 taon.
Kailan ka titigil?
Alam ko na sa proseso ng pagkamit ng katarungan para sa krimen,
nararamdaman ng mga biktima na maraming kawalang-hustisya
at isa na 'yon doon.
Masakit sa loob ko 'yon.
Hindi ko maisip kung gaano 'yon kasakit at nakakadismaya para kay Tim Miller.
Para kay Marla.
Pero iyon ang batas.
Nauunawaan ko 'yon.
Kailangan 'yong tanggapin.
Mga babaeng madaling maatake.
Ang pinakamadaling maatake.
Sila ang target ni Clyde.
Ganoong klaseng tao ang pinalaya nila.
Ang transitional center na ito ang bagong tirahan ni Hedrick.
Hindi na siya nakakulong at malaya na siya.
Malaya na siya.
Plano ni Miller na pumuwesto sa tapat nito bukas ng umaga
para talakayin ang mga alalahanin niya sa mga pangyayari.
OKTUBRE 6, 2021
NANAWAGAN SI TIM MILLER SA LOKAL NA MEDIA NA MAG-COVER NG PRESS CONFERENCE
Narito si Clyde Hedrick ngayon sa isang halfway house.
Magpapakilala ako ng ilang taong direktang naapektuhan ni Clyde.
Tinatawag ko si Nina Edwards para humarap dito at magsalita.
Ako si Nina Edwards.
Pamangkin ako ni Heide Fye.
Hindi tumigil ang lolo ko sa paghahanap sa kanya
at pagtatala ng impormasyon.
Namatay ang lola ko nang hindi nalalaman kung ano'ng nangyari sa anak niya.
Sa ngalan ng aking pamilya,
nagpapasalamat ako sa pagpapaunlak n'yo sa aking magsalita para kay Heide
na hindi natin makakapiling ngayon.
Ilagay mo rito ang mic.
Narito ako para magsalita para sa sarili ko,
para sa mga biktimang wala nang boses,
at para sa mga biktimang hindi pa nahahanap ang boses nila.
Nagsagawa kami ng press conference.
Kausap ko ang publiko at kausap ko si Clyde.
Dahil lang hindi ka nahatulan…
para sa iba pang krimen, 'di 'yon patunay
na 'di mo ginawa ang mga 'yon.
Salamat sa suporta n'yong lahat.
Kailangang malaman ng maraming tao hangga't maaari
kung anong klaseng tao
ang pinalaya ng batas natin.
ANG ESTADO NG TEXAS LABAN KAY CLYDE EDWIN HEDRICK
Gaya ng nararamdaman nating lahat dito,
noong nagmakaawa tayo at humingi ng tulong sa simula pa lang,
hindi tayo tinulungan.
Walang susuko sa atin.
Sa katunayan, nagsisimula pa lang tayo.
NOONG 2016, PARA HINDI MAPATAWAN NG BITAY SA IBANG KASONG PAGPASLANG,
ITINURO NI WILLIAM REECE SA AWTORIDAD
KUNG NASAAN ANG MGA LABI NINA JESSICA CAIN AT KELLI ANN COX
TUMULONG SA PAGHUHUKAY SI TIM MILLER AT ANG TEXAS EQUUSEARCH
Tumatak sa 'kin 'yon.
Sabi ko, "William, ano'ng naiisip mo?"
"Nakokonsensya ka ba?"
Tinitigan niya ako sa mata.
Sabi niya, "Hindi mo 'to maiintindihan pero 'di nakokonsensya ang mga kagaya ko."
NOONG HUNYO 29, 2022, UMAMIN SI WILLIAM LEWIS REECE
SA PAGPATAY KINA LAURA SMITHER, JESSICA CAIN, AT KELLI ANN COX
Sa loob ng maraming taon, akala nami'y hindi na darating ang araw na 'to.
Nakakagaan sa loob na malaman na nakasaad na sa mga opisyal na rekord
na napatunayang nagkasala siya
at nahatulan siya dahil sa pagkitil niya sa buhay ng anak namin.
NAHATULAN SI WILLIAM REECE NG RECLUSION PERPETUA
PARA SA BAWAT ISA SA TATLONG KASO NG PAGPASLANG
IBINIGAY NI NINA EDWARDS SA FBI
ANG MGA TAPE AT JOURNAL NG LOLO NIYA
PARA MASURI KUNG MAY EBIDENSYA
Kailangan lang naming hintaying umandar ang gulong ng katarungan.
Mas mabilis ko sanang mapaikot 'yon kaysa dati.
Hinding-hindi kami susuko.
Ipaglalaban namin ito kahit hanggang sa huling hininga ko.
Nangongolekta pa rin kami ng impormasyon sa mga kaso sa Calder Road.
Kung may impormasyon kayo tungkol sa sinuman sa apat na biktima,
makipag-ugnayan lang kayo sa FBI.
'Di kailangang magpakilala.
Magreretiro ako sa isa't kalahating taon kaya marami akong kailangang gawin.
NOONG HULYO 11, 2022, GINAWARAN SI TIM MILLER
NG MAHIGIT $24 NA MILYON SA DEFAULT JUDGMENT
SA ISINAMPA NIYA KAY HEDRICK NA KASONG PAGSASANHI NG KAMATAYAN
Nagsampa ako ng kasong pagsasanhi ng kamatayan
para sabihin kay Clyde Hedrick na "Narito pa rin ako."
INAAPRUBAHAN ANG PETISYON NI MILLER NA MAGBABA NG DEFAULT JUDGMENT
HINDI NAKASUHAN SI CLYDE HEDRICK
PARA SA ANUMANG KRIMENG NAUUGNAY SA MGA KASO SA CALDER ROAD
Ang pagsasalin ng subtitle ay ginawa ni: Maui Felix